 М О Д Е Л

О К В И Р Н И    С П О Р А З У М
                                                                                                                                  

Закључен између:
	
0. Јавно предузеће за управљање јавним путевима града Београда „Путеви Београда“, ул. 27.марта 43-45, Београд, ПИБ 110101474, Мат.број 21297739, кога заступа в.д. директора Александар Милентијевић, дипл.инж.грађ. ( у даљем тексту: Наручилац)
	
1. _______________________________________________________________________________________________________________________________________________________________________________
(у даљем тексту Извођач)


[bookmark: _Hlk86740268]ПРЕДМЕТ ОКВИРНОГ СПОРАЗУМА:    Радови на поправци постојећих и изради нових јавних саобраћајних површина изведених од бетонских плоча и коцке

Стране у Оквирном споразуму сагласно константују:  

· да је Наручилац у складу са Законом о јавним набавкама („Службени гласник РС“ број 91/19 и 92/23), спровео отворени поступак јавне набавке радова – ‘‘Радови на поправци постојећих и изради нових јавних саобраћајних површина изведених од бетонских плоча и коцке’’, редни број јавне набавке 6/26-оп, са циљем закључивања оквирног споразума са једним понуђачем, на период од две године; 
           -      да је Извођач доставио Понуду бр. _____________ од ____________ године (у даљем тексту: Понуда), која чини саставни део овог оквирног споразума; 
-          да је Наручилац донео Одлуку о закључењу оквирног споразума број ___________________ од _______________ године, у складу са којом се закључује овај оквирни споразум између Наручиоца и Извођача; 
-           овај оквирни споразум не представља обавезу Наручиоца на закључивање уговора о јавној набавци за предметне радове. Обавеза настаје закључивањем појединачног уговора о јавној набавци односно издавањем наруџбенице на основу Оквирног споразума. 
Члан  1.

Предмет овог споразума је утврђивање услова под којима ће се закључивати појединачни уговори о извођењу радова који су предмет јавне набавке број 6/26-оп, у складу са условима из конкурсне документације, понудом Извођача, одредбама овог оквирног споразума и стварним потребама Наручиоца. 
Детаљна спецификација радова са оквирним количинама радова, дата је у прилогу овог оквирног споразума и чини његов саставни део. 

Члан 2.

Овај оквирни споразум се закључује на период од две године, а ступа на снагу даном потписивања. 
Током периода важења овог оквирног споразума предвиђа се закључивање више појединачних уговора/наруџбеница, у зависности од стварних потреба Наручиоца.
У случају да је вредност радова за чијим се извођењем укаже потреба мања од 3.000.000,00 динара без обрачунатог ПДВ-а, Наручилац ће Извођачу издати наруџбеницу са  техничком документацијом и предмером и предрачуном радова. 
[bookmark: _Hlk525116264]У случају да је вредност радова за чијим се извођењем укаже потреба 3.000.000,00 динара без ПДВ -а или већа, Наручилац ће Извођачу доставити појединачни уговор са техничком документацијом и предмером и предрачуном радова, ради закључења истог.
Члан 3.
Извођач се обавезује да изведе све радове који су предмет појединачног уговора/наруџбенице, у свему у складу са закљученим Оквирним споразумом и појединачним уговорима/наруџбеницама, по јединичним ценама из Понуде Извођача.
Укупна вредност овог оквирног споразума износи 250.000.000,00 динара без ПДВ-а, односно 300.000.000,00 динара са ПДВ-ом. 
*Оквирни споразум се закључује на процењену вредност јавне набавке, а цене дате у понудама понуђача ће служити за утврђивање прихватљивости и за рангирање приспелих понуда.
Цене у обрасцу структуре цене су фиксне и не могу се мењати за време важења оквирног споразума, односно реализације појединачних уговора и наруџбеница, издатих у складу са оквирним споразумом. 

Члан 4.
При закључењу појединачног уговора или при издавању наруџбенице не могу се мењати битни услови из овог оквирног споразума нити услови из Конкурсне документације (јединичне цене, рок плаћања, средства финансијског обезбеђења и други битни елементи). 
Када се укаже потреба за извођењем радова из оквирног споразума, Наручилац ће Извођачу доставити уговор/наруџбеницу ради закључивања. Извођач је у обавези да Наручиоцу, у року од максимално 5 (пет) дана од дана пријема уговора, достави потписан, оверен и заведен уговор односно потврду о прихватању наруџбенице. 
Уколико Извођач у наведеном року не достави потписан, оверен и заведен уговор о јавној набавци, односно потврду о прихватању наруџбенице, сматраће се да је Извођач одбио да закључи уговор о јавној набавци, односно да прихвати наруџбеницу, након чега Наручилац има право да активира средство финансијског обезбеђења за добро извршење посла, достављено по основу Оквирног споразума. 
Члан 5.
Извођач је дужан да радове изведе у року који ће бити ближе дефинисан појединачним уговорима о јавној набавци, односно наруџбеницама који закључе Наручилац и Извођач, у складу са овим оквирним споразумом. 

Члан 6.
[bookmark: _Hlk525385222]Извођач ће радове из предмета појединачних уговора/наруџбеница извести савесно и квалитетно у свему у складу са одредбама уговора/наруџбенице, техничкој документацији, одредбама Закона о планирању и изградњи (''Сл. гласник РС'' број 72/09, 81/09, 64/10, 24/11, 121/12, 42/13, 50/13, 98/13, 132/14, 145/2014, 83/18, 31/2019, 37/2019 – др.закон, 9/2020, 52/2021, 62/2023 и 91/2025), стандардима и нормативима који се примењују за ову врсту радова и другим прописима.
Извођач преузима потпуну одговорност за квалитет изведених радова на основу појединачног уговора/наруџбенице који закључе Наручилац и Извођач, у складу са овим оквирним споразумом. 

Члан 7.
Гарантни рок за изведене радове по појединачним уговорима/наруџбеницама износи ___  месеца ( минималан гарантни рок 24 месеца), рачунајући од дана примопредаје радова. 
Извођач је дужан да о свом трошку у гарантном року на писани позив Наручиоца, отклони све евентуалне недостатке у року који му одреди Наручилац.

Члан 8.
Стручни надзор над извођењем радова који су на основу овог Оквирног споразума уговорени појединачним уговорима/наруџбеницама вршиће Надзорни орган који обезбеђује Наручилац. 
Наручилац ће пре увођења Извођача у предметне радове из појединачног уговора/наруџбенице, Извођача писмено обавестити о лицу (или лицима) овлашћеном за вршење стручног надзора над радовима по појединачном уговору/наруџбеници, достављањем решења о вршењу стручног надзора, у складу са прописима.
Стручни надзор ће вршити контролу и проверу квалитета извођења радова и примене прописа, стандарда и техничких норматива, контролу и оверу количина изведених радова, контролу и оверу  ситуација и градилишне документације, проверу доказа о квалитету материјала и опреме који се уграђују, давати упутстава Извођачу и вршити друге послове у складу са законом.
Надзорни орган именован за вршење стручног надзора над извођењем радова сачињава и оверава Извештај о изведеним радовима (за обрачунски временски интервал). 

Члан 9.
Наручилац ће у року од 3 дана од дана закључења појединачног уговора именовати Комисију за праћење извршења уговора.
[bookmark: _Hlk525309681]Комисија из става 1. овог члана, на основу Извештаја Надзорног органа о изведеним радовима по појединачном уговору/наруџбеници и расположиве документације (грађевинског дневника, грађевинске књиге и сл.), сачињава Извештај о праћењу извршења појединачног уговора/наруџбенице у три истоветна примерка, који потписују чланови Комисије и представник Извођача, којим се констатује да је Извештај Надзорног органа о изведеним радовима сачињен у свему у складу са подацима исказаним у грађевинском дневнику и грађевинској књизи, као и да је Извођач испунио обавезе у вези са достављањем  средстава финансијског обезбеђења и уговорених полиса осигурања.
Извођач је дужан да након завршетка радова писаним путем обавести Наручиоца да су радови завршени, након чега ће Наручилац формирати Комисију за примопредају изведених радова. 
[bookmark: _Hlk525379429]Комисија за примопредају изведених радова ће извршити примопредају и коначан обрачун радова о чему ће сачинити записник, који потписују чланови Комисије, представник Извођача и Надзорни орган. Записником о коначној примопредаји радова констатује се да ли је Извођач извршио своју обавезу у погледу обима, врсте и квалитета радова, употребљеног материјала, као и у погледу рокова за извођење радова и рокова за достављање уговорених средстава финансијског обезбеђења и полиса осигурања. 
У случају да радови нису изведени у складу са појединачним уговором/ наруџбеницом, Наручилац неће извршити примопредају радова, а Комисија за примопредају радова ће сачинити рекламациони записник, који потписују чланови Комисије и Надзорни орган у ком ће бити наведена сва одступања која се односе на квалитет изведених радова у односу на уговорене, као и рок за отклањање недостатака.

Члан 10.
[bookmark: _Hlk525122202][bookmark: _Hlk132887786]Наручилац ће у складу са појединачним уговором/наруџбеницом, уговорену цену платити по изведеним радовима у законском року од дана пријема исправне електронске фактуре издате на основу привремених ситуација од оверених стране Надзорног органа. Извођач ће привремене ситуације сачињавати на основу стварно изведених радова у уговореном периоду, у зависности од степена њихове реализације, на основу потписаног Извештаја Надзорног органа и Извештаја Комисије о праћењу извршења појединачног уговора/наруџбенице.
Наручилац ће у складу са појединачним уговором/наруџбеницом, уговорену цену платити по изведеним радовима у законском року од дана пријема исправне електронске фактуре издате на основу окончане ситуације оверене од стране Надзорног органа Наручиоца и на основу потписаног Извештаја Надзорног органа, Извештаја Комисије о праћењу извршења појединачног уговора/наруџбенице и Записника комисије о примопредаји изведених радова. 
Плаћање ПДВ-а по привременим и окончаној ситуацији по стопи од 20% по појединачним уговорима/наруџбеницама, извршиће се сходно члану 10. став 2. тачка 3. Закона о ПДВ („Службени гласник РС“ бр. 84/04….109/2025).
[bookmark: _Hlk525386072][bookmark: _Hlk525111793]Извођач ће достављати Наручиоцу, за сваки појединачан уговор/наруџбеницу до тренутка испостављања електронских фактура издатих на основу привремених и окончане ситуације, Извештаје о изведеним радовима (за обрачунски временски интервал), сачињене и оверене од стране Надзорног органа, на основу којих ће Комисија за праћење извршења уговора/наруџбенице сачињавати Извештај о праћењу извршења појединачног уговора/наруџбенице.
Извештај о праћењу извршења појединачног уговора/наруџбенице уз Извештај Надзорног органа о изведеним радовима представља основ за фактурисање изведених радова по привременим ситацијама.
Основ за фактурисање изведених радова по окончаној ситацији је Извештај о праћењу извршења појединачног уговора/наруџбенице, Извештај Надзорног органа о изведеним радовима и Записник о примопредаји радова.
Уз испостављене електронске фактуре, Извођач је дужан да у електронском облику достави и копије листова грађевинског дневника и грађевинске књиге, оверене од стране надзорног органа.

Члан 11.
Уколико се у току извођења радова утврди да је потребно извести вишкове радова, Извршилац мора, пре извођења вишкова радова, прибавити претходну писану сагласност Наручиоца. Вишкови радова дефинисани су Посебним узансама о грађењу.
Вишкови радова који су изведени без сагласности Наручиоца, не представљају обавезу Наручиоца и неће бити плаћени. 
[bookmark: _Hlk132795492]Уговорне стране су сагласне да ће се евентуални вишкови радова по појединачним уговорима обрачунавати по уговореним јединичним ценама и стварно изведеним радовима.
Уколико обрачун вишкова и мањкова радова не прелази износ укупно уговорене цене по појединачном уговору, то ће се констатовати у грађевинском дневнику, Извештају о праћењу реализације уговора и Записнику о примопредаји, и у том случају не постоји обавеза закључења Анекса уговора. 
Ако обрачун вишкова и мањкова радова прелази износ укупно уговорене цене по појединачном уговору, уговорне стране ће закључити Анекс уговора. 
Уколико се у току реализације појединачног уговора/наруџбенице појави потреба за извођењем радова који нису уговорени појединачним уговором/наручбеницом, а предвиђени су обрасцем структуре цене који је саставни део Оквирног споразума, Извршилац је у обавези да уз претходну писану сагласност Наручиоца исте изведе по јединичним ценама из Обрасца структуре цене који је саставни део Оквирног споразума, о чему ће се сачинити посебан Анекс појединачног уговора/наруџбенице.
 
Члан 12.
Уколико се у току извођења радова утврди да је потребно извести додатне (непредвиђене) радове, Оквирни споразум, односно појединачни уговор измениће се у складу са одребом члана 157. Закона о јавним набавкама.
У случају додатних радова (непредвиђених и накнадних) јединичне цене ће бити утврђене у поступку прописаном Законом о јавним набавкама и Интерним актом Наручиоца који регулише ову област.

Члан 13.
Средство финансијског обезбеђења за добро извршење посла (за Оквирни споразум):
Извођач се обавезује да у року од 20 дана од дана закључења оквирног споразума достави Наручиоцу оригинал банкарску гаранцију за добро извршење посла,  у износу од 2 % од вредности из оквирног споразума (без ПДВ-а), са клаузулама неопозива, безусловна, платива на први позив и без приговора, са роком важности минимум 30 дана дужим од истека важења оквирног споразума. 
Наручилац ће уновчити дату банкарску гаранцију уколико Извођач не закључи појединачни уговор односно не прихвати наруџбеницу у складу са овим оквирним споразумом или не достави средство финансијског обезбеђења и полисе осигурања уз појединачни уговор који Наручилац и Извођач закључе по основу оквирног споразума. По извршењу обавеза Извођача из оквирног споразума, средство финансијског обезбеђења за добро извршење посла, по основу оквирног споразума, биће враћено Извођачу. 

Члан 14.
Средство финансијског обезбеђења за добро извршење посла (за појединачни уговор):
Средство финансијског обезбеђења за добро извршење посла приликом закључења уговора: 
[bookmark: _Hlk525381151]Уколико је вредност уговорених радова мања од 3.000.000,00 динара без обрачунатог ПДВ-а, Извођач не доставља средство финансијског обезбеђења за добро извршење уговорених радова.
Уколико је вредност уговорених радова 3.000.000,00 без обрачунатог ПДВ-а и већа, Извођач  је дужан да у року од 20 дана од дана закључења појединачног уговора преда Наручиоцу, оригинал банкарску гаранцију, са клаузулама неопозива, безусловна, платива на први позив и без приговора, насловљену на Наручиоца, у износу од 10% од вредности појединачног уговора без обрачунатог ПДВ-а, са роком важности минимум 30 дана дужим од истека рока за извођење радова из појединачног уговора.
Достављена банкарска гаранција не може да садржи додатне услове за исплату, краће рокове од оних које одреди Наручилац, мањи износ од оног који одреди Наручилац или промењену месну надлежност за решавање спорова. Уколико Извођач поднесе гаранцију стране банке, тој банци мора бити додељен кредитни рејтинг коме одговара најмање ниво кредитног квалитета 3 (инвестициони ранг). У случају да Извођач не изврши своје уговорене обавезе у свему у складу са закљученим појединачним уговором, изврши их делимично, касни са извршењем уговорених обавеза или уколико ангажује као подизвођача лице које није наведено у понуди, Наручилац ће активирати достављено средство финансијског обезбеђења. 
По достављању банкарске гаранције за отклањање недостатака у гарантном року, средство финансијског обезбеђења за добро извршење посла ће бити враћено Извођачу. 
Ако се за време трајања оквирног споразума односно појединачног уговора промене рокови за извршење уговорних обавеза, важност средстава финансијског обезбеђења за добро извршење посла мора се продужити. 
Средстава финансијског обезбеђења за добро извршење посла се достављају за сваки појединачно закључени уговор. 
Члан 15.
Средство финансијског обезбеђења за отклањање недостатака у гарантном року приликом примопредаје појединачно уговорених радова (за појединачни уговор):
Уколико је вредност уговорених радова мања од 3.000.000,00 динара без обрачунатог ПДВ-а, Извођач не доставља средство финансијског обезбеђења за отклањање недостатака у гарантном року.
Уколико је вредност уговорених радова 3.000.000,00 без обрачунатог ПДВ-а и већа, Извођач  је дужан да на дан примопредаје радова преда Наручиоцу оригинал банкарску гаранцију, са клаузулама неопозива, безусловна, платива на први позив и без приговора, насловљену на Наручиоца, у износу од 5% од вредности извршених радова по појединачном уговору без обрачунатог ПДВ-а, са роком важности 30 дана дужим од истека уговореног гарантног рока.
По истеку гарантног периода, средство финансијског обезбеђења ће бити враћено Извођачу.
Члан 16.
Извођач се обавезује да за сваки појединачни уговор чија је вредност 3.000.000,00 без обрачунатог ПДВ-а и већа, достави Наручиоцу фотокопију полисе осигурања од одговорности према трећим лицима и стварима, и осигурања објекта у изградњи у вредности уговорених радова за период до завршетка радова по појединачном уговору.

Члан 17.
Уколико Извођач својом кривицом не изведе радове у року за извођење радова уговореном у појединачном уговору/наруџбеници, биће обавезан да Наручиоцу плати уговорну казну за сваки календарски дан прекорачења рока у висини од 2‰ (два промила) од укупне вредности стварно изведених радова, по коначном обрачуну без ПДВ-а на основу појединачног уговора/наруџбенице, а казна не може бити већа од 5% укупне вредности стварно изведених  радова без ПДВ-а. 
[bookmark: _Hlk86759266]Извођач је сагласан да Наручилац може, за износ утврђене уговорне казне, умањити износ за плаћање фактурисан по окончаној ситуацији датој на основу закљученог појединачног уговора/наруџбенице.
Уколико Извођач својом кривицом не изведе радове у целости или радове изведе делимично, обавезан је да плати Наручиоцу уговорну казну у висини од 5% укупне вредности уговорених радова без ПДВ-а. 
Извођач је сагласан да Наручилац може за износ утврђене уговорне казне умањити износ за плаћање фактурисан по привременој и/или окончаној ситуацији датој на основу закљученог  појединачног уговора/наруџбенице.
Право Наручиоца на наплату уговорне казне не утиче на право Наручиоца да захтева накнаду штете.
Члан 18.
Овај споразум ступа на снагу даном потписивања обе уговорне стране и важи две године од дана закључења. Током периода важења овог оквирног споразума, Наручилац ће приступити закључењу једног или више појединачних уговора односно издавању једне или више наруџбеница. 
Члан 19.
За све што није регулисано овим оквирним споразумом примењиваће се одредбе Закона који регулишу облигационе односе, као и други важећи прописи који регулишу ову област. 

Члан 20.
Стране у споразуму су сагласне да сва спорна питања у вези са реализацијом Оквирног споразума решавају споразумно, у супротном надлежан је суд у Београду.  

Члан 21.
Овај оквирни споразум је закључен у 8 (осам) истоветних примерака од којих по 4 (четири) припада свакој страни у Оквирном споразуму. 
 
                               ИЗВОЂАЧ                                                          НАРУЧИЛАЦ  
                                		            в.д. директора                                                                      
                      _________________                                               _______________
                                                                                  Александар Милентијевић, дипл.инж.грађ.                  


